SL Uradni list Evropske unije L 339/4

IZVEDBENA UREDBA KOMISIJE (EU) 2016/2244

z dne 13. decembra 2016

o spremembi Uredbe (ES) št. 1979/2006 glede uvozne tarifne kvote za konzervirane gobe s poreklom s Kitajske

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/1972, (EGS) št. 234/1979, (ES) št. 1037/2001 in (ES) št. 1234/2007 (1) ter zlasti točke (a) člena 187 Uredbe,

ob upoštevanju naslednjega:

(1) Uredba Komisije (ES) št. 1979/2006 (2) določa odprtje in upravljanje tarifnih kvot za konzervirane gobe iz rodu Agaricus, ki spadajo pod oznake KN 0711 51 00, 2003 10 20 in 2003 10 30 (v nadaljnjem besedilu: konzervirane gobe), uvožene iz tretjih držav.

(2) Sporazum v obliki izmenjave pisem med Evropsko unijo in Ljudsko republiko Kitajsko, sklenjen v skladu s členom XXIV:6 in členom XXVIII Splošnega sporazuma o carinah in trgovini (GATT) 1994 glede spremembe ugodnosti na seznamih ugodnosti Republike Hrvaške v okviru njenega pristopa k Evropski uniji, ki je bil odobren s Sklepom Sveta (EU) 2016/243 (3), določa povečanje tarifne kvote Unije za konzervirane gobe s poreklom s Kitajske za 650 ton (odcejena neto teža).

(3) Povečanje tarifne kvote bi bilo treba upoštevati v Prilogi I k Uredbi (ES) št. 1979/2006.

(4) Uredbo (ES) št. 1979/2006 bi bilo zato treba ustrezno spremeniti.

(5) Svet je Sporazum med Evropsko unijo in Ljudsko republiko Kitajsko odobril 18. oktobra 2016 (4). V skladu s členom 8(1) Uredbe (ES) št. 1979/2006 morajo uvozniki predložiti zahtevke za izdajo dovoljenj v prvih petih delovnih dneh januarja. Zato je primerno, da se ta uredba uporablja od 1. januarja 2017.

(6) Ukrepi iz te uredbe so v skladu z mnenjem Odbora za skupno ureditev kmetijskih trgov –

SPREJELA NASLEDNJO UREDBO:

Člen 1

Sprememba Uredbe (ES) št. 1979/2006

Priloga I k Uredbi (ES) št. 1979/2006 se nadomesti z besedilom iz Priloge k tej uredbi.

Člen 2

Začetek veljavnosti in uporaba

Ta uredba začne veljati tretji dan po objavi v Uradnem listu Evropske unije.

Uporablja se od 1. januarja 2017.

Ta uredba je v celoti zavezujoča in se neposredno uporablja v vseh državah članicah. V Bruslju, 13. decembra 2016 Za Komisijo Predsednik Jean-Claude JUNCKER

(1) UL L 347, 20.12.2013, str. 671.

(2) Uredba Komisije (ES) št. 1979/2006 z dne 22. decembra 2006 o odprtju in zagotavljanju upravljanja tarifnih kvot za konzervirane gobe, uvožene iz tretjih držav (UL L 368, 23.12.2006, str. 91).

(3) Sklep Sveta (EU) 2016/243 z dne 12. februarja 2016 o podpisu Sporazuma v obliki izmenjave pisem med Evropsko unijo in Ljudsko republiko Kitajsko v skladu s členom XXIV:6 in členom XXVIII Splošnega sporazuma o carinah in trgovini (GATT) 1994 glede spremembe ugodnosti na seznamu ugodnosti Republike Hrvaške v okviru njenega pristopa k Evropski uniji, v imenu Evropske unije (UL L 45, 20.2.2016, str. 12).

(4) Sklep Sveta (EU) 2016/1885 z dne 18. oktobra 2016 o sklenitvi Sporazuma v obliki izmenjave pisem med Evropsko unijo in Ljudsko republiko Kitajsko v skladu s členom XXIV:6 in členom XXVIII Splošnega sporazuma o carinah in trgovini (GATT) 1994 glede spremembe ugodnosti na seznamih ugodnosti Republike Hrvaške v okviru njenega pristopa k Evropski uniji (UL L 291, 26.10.2016, str. 7).